**Bilježenje**

Bilježenje je jedna od vrsta pisanja, zapisivanje onoga što čujemo i što nam je bitno, pa kako ne možemo sve upamtiti, nastojimo napraviti bilješke.

*Kako vi bilježite?*

***Vrste bilježaka***

Bilješke su individualne i pojedinac sam odlučuje kako će urediti podatke u svojim bilješkama.

*Linearne bilješke*

Ove bilješke pišemo neprekinuto, koristeći natuknice i riječi, a od rečenica samo one koje smatramo važnima.

*Bilježenje u stupcima*

Papir podijelimo u dva dijela: u lijevi stupac zapisujemo temeljne govornikove misli, a na desnu stranu papira vlastito mišljenje (pitanja, komentari).

Bilježenje u stupcima pripada grupi linearnog bilježenja, ali njime aktivnije pratimo tuđi govor.

*Zašto bilježenje treba biti posljedica aktivnoga slušanja?*

***Vizualne bilješke***

Neki teoretičari ističu da ne treba bilježiti linearno jer tvrde da mozak ne funkcionira na taj način.

Pohrana informacija u mozgu sliči razgranatom drvetu.

*Mentalne mape (ili umne karte)*

U sredinu stranice treba ucrtati glavnu ideju, a iz nje razviti grane koje iz te ideje proizlaze. Pritom upotrebljavamo olovke u boji.

*Bilježenje pomoću različitih znakova*

Moguće je organizirati bilješke i tako da se služimo elementarnim grafičkim znakovima: točkom, crtom, krugom, pravokutnikom... .

*Iznesite svoje mišljenje o vizualnim bilješkama.*

*Napomena*

Skice i primjeri bilježaka nalaze se u udžbeniku od 188. do 192. stranice.